Bakan-gizo(( القوس - المطر)) Rainbow wani muhimmin haske ne da yake bayyana a cikin giza-gizai a sararin samaniya wanda zaka ga yayi lankwasa kamar misalin baka ya dangana daga kusurwa zuwa kusurwa.A turance ana kiransa Rainbow. Shi dai wannan abu yana dauke da kaloli daban-daban har kusan guda bakwai, mafi akasari yana bayyana ne lokacin da hadari ya taso, cikin ikon Allah da zarar bakan gizo ya bayyana, nan take zaka ga hadarin ya lafa ma'ana zai washe zuwa wani dan lokaci daga nan kuma sai Ruwa ya kece. Amma mafi akasari wani lokacin sam baza ma ayi ruwan ba. Wannan dalilin ne yasa Hausawa tun kaka da kakanni suke bayyana shi a matsayin cewa shi bakan gizo wai yana fitowa ne daga tsohuwar rijiya domin ya shanye ruwan dake cikin giza gizai,da zarar ya sha ya koshi to sai ya amayar da ruwan daya sha, shine zai zubo a matsayin ruwan sama. Wannan dai tun kaka da kakanni haka ake cewa kafin masana ilimin kimiyya su shiga lamarin. Masana ilimin kimiyya na duniya sunyi ruwa sunyi tsaki domin binciko menene hakikanin bakar gizo, kuma daga ina yake, kuma me yasa yake bayyana, kuma ta yaya yake bayyana.